title: 96/386/EZ: Odluka Vijeća od 26. veljače 1996. o sklapanju Memoranduma o razumijevanju između Europske zajednice i Islamske Republike Pakistana te između Europske zajednice i Republike Indije o aranžmanima u području pristupa tržištu za tekstilne proizvode

text:
               11/Sv. 113

               HR

               Službeni list Europske unije

               123

         31996D0386

               L 153/47

               SLUŽBENI LIST EUROPSKE UNIJE

         ODLUKA VIJEĆA
   od 26. veljače 1996.
   o sklapanju Memoranduma o razumijevanju između Europske zajednice i Islamske Republike Pakistana te između Europske zajednice i Republike Indije o aranžmanima u području pristupa tržištu za tekstilne proizvode
   (96/386/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. zajedno s člankom 228. stavkom 2. prvom rečenicom,
   uzimajući u obzir prijedlog Komisije,
   budući da je u okviru pregovora GATT-a o pristupu tržištu Komisija održala pregovore s Republikom Indijom i Islamskom Republikom Pakistana u području pristupa tržištu za tekstilne proizvode;
   budući da su Memorandumi o razumijevanju između Europske zajednice i Islamske Republike Pakistana te između Europske zajednice i Republike Indije o aranžmanima u spomenutom području parafirani 15. listopada odnosno 31. prosinca 1994.;
   budući da se ti Memorandumi trebaju odobriti,
   ODLUČILO JE:
   Članak 1.
   Memorandumi o razumijevanju između Europske zajednice i Islamske Republike Pakistana te između Europske zajednice i Republike Indije o aranžmanima u području pristupa tržištu za tekstilne proizvode odobravaju se u ime Zajednice.
   Tekstovi Memoranduma priloženi su ovoj Odluci.
   Članak 2.
   Predsjednik Vijeća se ovlašćuje odrediti osobu ovlaštenu za potpisivanje Memoranduma iz članka 1. kako bi bili obvezujući za Zajednicu.

      Sastavljeno u Bruxellesu 26. veljače 1996.

            Za Vijeće

            Predsjednik

         S. AGNELLI


title: Odluka Europskog Parlamenta (EU, Euratom) 2016/1561 od 28. travnja 2016. o razrješnici za izvršenje proračuna Agencije za opskrbu Euratoma za financijsku godinu 2014.

text:
               14.9.2016

               HR

               Službeni list Europske unije

               L 246/345

         ODLUKA EUROPSKOG PARLAMENTA (EU, EURATOM) 2016/1561
   od 28. travnja 2016.
   o razrješnici za izvršenje proračuna Agencije za opskrbu Euratoma za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za opskrbu Euratoma za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za opskrbu Euratoma za financijsku godinu 2014. s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0083/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 1. stavak 2.,

               —

               uzimajući u obzir Odluku Vijeća 2008/114/EZ, Euratom od 12. veljače 2008. o utvrđivanju Statuta Agencije za opskrbu Euratoma (4), a posebno članak 8. stavak 9. njezina Priloga,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0110/2016),

               1.

               daje razrješnicu glavnom direktoru Agencije za opskrbu Euratoma za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi glavnom direktoru Agencije za opskrbu Euratoma, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 19.12.2015., str. 299.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 41, 15.2.2008., str. 15.


title: 2003/618/EZ: Odluka Vijeća od 18. veljače 2003. o sklapanju Sporazuma u obliku razmjene pisama između Europske zajednice i Ruske Federacije o uspostavi sustava dvostruke kontrole bez količinskih ograničenja s obzirom na izvoz određenih proizvoda od čelika iz Ruske Federacije u Europsku zajednicu

text:
               11/Sv. 111

               HR

               Službeni list Europske unije

               36

         32003D0618

               L 216/26

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2003.
   o sklapanju Sporazuma u obliku razmjene pisama između Europske zajednice i Ruske Federacije o uspostavi sustava dvostruke kontrole bez količinskih ograničenja s obzirom na izvoz određenih proizvoda od čelika iz Ruske Federacije u Europsku zajednicu
   (2003/618/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 133. u vezi s prvom rečenicom članka 300. stavka 2.,
   uzimajući u obzir prijedlog Komisije,
   budući da:

               (1)

               Sporazum o partnerstvu i suradnji o uspostavi partnerstva između Europskih zajednica i njihovih država članica s jedne strane i Ruske Federacije s druge strane (1), stupio je na snagu 1. prosinca 1997.

               (2)

               Europska zajednica i Ruska Federacija usuglasile su se uspostaviti sustav dvostruke kontrole za određene proizvode od čelika za razdoblje od 13. listopada 1997. do 31. prosinca 1999. Ovaj Sporazum u obliku razmjene pisama odobren je u ime Europske zajednice Odlukom 97/741/EZ (2). Sustav je proširen za razdoblje od 1. siječnja 2000. do 31. prosinca 2001. Odlukom 2000/294/EZ (3). Uredbom (EZ) br. 2135/97 (4), koja je proširena Uredbom (EZ) br. 793/2000 (5), ustanovljeno je odgovarajuće provedbeno zakonodavstvo za Zajednicu.

               (3)

               Komisija je završila pregovore o Sporazumu u obliku razmjene pisama između Europske zajednice i Ruske Federacije kojim se uspostavlja sustav dvostruke kontrole bez količinskog ograničenja s obzirom na izvoz određenih proizvoda od čelika iz Ruske Federacije u Europsku zajednicu,

         ODLUČILO JE:
   Članak 1.
   1.   Ovime se, u ime Europske zajednice, odobrava Sporazum između Europske zajednice i Ruske Federacije o sustavu dvostruke provjere bez količinskih ograničenja za izvoz određenih proizvoda od čelika iz Ruske Federacije u Europsku zajednicu.
   2.   Tekst Sporazuma priložen je ovoj Odluci.
   Članak 2.
   Ovime se predsjednik Vijeća ovlašćuje odrediti osobu ovlaštenu za potpisivanje Sporazuma u obliku razmjene pisama iz članka 1. kako bi on obvezivao Zajednicu.

      Sastavljeno u Bruxellesu 18. veljače 2003.

            Za Vijeće

            Predsjednik

         N. CHRISTODOULAKIS

      (1)  SL L 327, 28.11.1997., str. 3.

      (2)  SL L 300, 4.11.1997., str. 36.

      (3)  SL L 96, 18.4.2000., str. 44.

      (4)  SL L 300, 4.11.1997., str. 1.

      (5)  SL L 96, 18.4.2000., str. 1.


               15.12.2016

               HR

               Službeni list Europske unije

               C 468/281

         P7_TA(2013)0560
   Imenovanje člana Revizorskog suda (Alex Brenninkmeijer – NL)
   Odluka Europskog parlamenta od 11. prosinca 2013. o predloženom imenovanju Alexa Brenninkmeijera za člana Revizorskog suda (C7-0312/2013 – 2013/0810(NLE))
   (Savjetovanje)
   (2016/C 468/61)
   Europski parlament,

               —

               uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C7-0312/2013),

               —

               uzimajući u obzir članak 108. Poslovnika,

               —

               uzimajući u obzir izvješće Odbora za proračunski nadzor (A7-0433/2013),

               A.

               budući da je Odbor za proračunski nadzor Parlamenta ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

               B.

               budući da je na sastanku Odbora za proračunski nadzor 7. studenoga 2013. održano saslušanje kandidata Vijeća za članstvo u Revizorskom sudu;

               1.

               daje pozitivno mišljenje o prijedlogu Vijeća da se Alex Brenninkmeijer imenuje članom Revizorskog suda;

               2.

               nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


title: 95/553/EZ: Odluka predstavnika vlada država članica koji su se sastali u okviru Vijeća od 19. prosinca 1995. o zaštiti građana Europske unije od strane diplomatskih i konzularnih predstavništava

text:
               20/Sv. 1

               HR

               Službeni list Europske unije

               15

         41995D0553

               L 314/73

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA KOJI SU SE SASTALI U OKVIRU VIJEĆA
   od 19. prosinca 1995.
   o zaštiti građana Europske unije od strane diplomatskih i konzularnih predstavništava
   (95/553/EZ)
   PREDSTAVNICI VLADA DRŽAVA ČLANICA EUROPSKE UNIJE, KOJI SU SE SASTALI U OKVIRU VIJEĆA,
   odlučni da nastave s izgradnjom Unije koja je sve tješnje povezana sa svojim građanima,
   uzimajući u obzir koncept građanstva Unije kako je uveden Ugovorom o Europskoj uniji, pri čemu se taj koncept razlikuje od koncepta nacionalnog državljanstva i ni na koji način ga ne zamjenjuje,
   želeći ispuniti obvezu utvrđenu u članku 8.c Ugovora o osnivanju Europske zajednice,
   budući da će takav sustav zajedničke zaštite ojačati identitet Unije gledano iz perspektive trećih zemalja;
   imajući na umu da će uvođenje sustava zajedničke zaštite građana Unije u trećim zemljama također ojačati ideju europske solidarnosti gledano s aspekta dotičnih građana,
   ODLUČILI SU:
   Članak 1.
   Svaki građanin Europske unije ima pravo na konzularnu zaštitu od strane diplomatskog ili konzularnog predstavništva bilo koje države članice ako, u mjestu u kojem se nalazi, njegova vlastita država članica ili druga država koja je zastupa na trajnoj osnovi:

               —

               nema nikakvo dostupno stalno predstavništvo, ili

               —

               nema počasnog konzula nadležnog u takvim pitanjima.

         Članak 2.
   1.   Diplomatska i konzularna predstavništva kojima se pristupi odgovaraju na zahtjev za zaštitom od strane dotične osobe pod uvjetom da se po predočenju njezine putovnice ili osobne iskaznice ustanovi da je ta osoba državljanin države članice Unije.
   2.   U slučaju gubitka ili krađe tih dokumenata može se prihvatiti bilo koji drugi dokaz o državljanstvu, ako je to potrebno nakon provjere kod središnjih tijela države članice koje dotična osoba tvrdi da je državljanin, ili kod najbližeg diplomatskog ili konzularnog predstavništva te države.
   Članak 3.
   Diplomatska i konzularna predstavništva koja osiguravaju zaštitu odnose se prema osobi koja zatraži pomoć kao da je državljanin države članice koju ona predstavljaju.
   Članak 4.
   Ne dovodeći u pitanje članak 1., diplomatska i konzularna predstavništva mogu se dogovoriti o praktičnim načinima za učinkovito rješavanje zahtjeva za zaštitom.
   Članak 5.
   1.   Zaštita iz članka 1. sastoji se od:

               (a)

               pomoći u slučaju smrti;

               (b)

               pomoći u slučaju ozbiljne nezgode ili teške bolesti;

               (c)

               pomoći u slučaju uhićenja ili zadržavanja;

               (d)

               pomoći žrtvama nasilnog kaznenog djela;

               (e)

               pomoći i repatrijacije građana Unije koji su se našli u nevolji.

         2.   Osim toga, diplomatska predstavništva ili konzularni agenti država članica koji rade u državi nečlanici mogu, u mjeri u kojoj je to u njihovoj ovlasti, također pružiti pomoć bilo kojem građaninu Unije koji to zatraži u drugim okolnostima.
   Članak 6.
   1.   Neovisno o članku 3. i osim u slučaju krajnje nužde, nije dopušteno davanje nikakvog novčanog predujma ili pomoći ili nastanak troškova u ime građanina Unije bez dozvole nadležnih tijela države članice koje je ta osoba državljanin, a koju izdaje ministarstvo vanjskih poslova ili najbliža diplomatska misija.
   2.   Osim ako tijela države članice koje je podnositelj zahtjeva državljanin izričito odustanu od tog zahtjeva, podnositelj zahtjeva mora preuzeti obvezu povrata punog iznosa novčanog predujma ili pomoći te nastalih troškova i, prema potrebi, konzularne pristojbe priopćene od strane nadležnih tijela.
   3.   Obveza povrata novca ima oblik dokumenta u kojem se od državljanina u nevolji zahtijeva da vladi države članice koje je on državljanin plati bilo koje u njegovo ime nastale troškove ili novac koji mu je isplaćen, kao i sve važeće pristojbe.
   4.   Vlada države članice koje je podnositelj zahtjeva državljanin na zahtjev izvršava povrat svih troškova vladi države članice koja je pružila pomoć.
   5.   Jedinstveni obrasci za obvezu isplate nalaze se u prilozima I. i II.
   Članak 7.
   Pet godina nakon stupanja na snagu ova se Odluka preispituje u svjetlu stečenih iskustava i cilja utvrđenog člankom 8.c Ugovora o osnivanju Europske zajednice.
   Članak 8.
   Ova Odluka stupa na snagu kada sve države članice obavijeste Glavno tajništvo Vijeća da su postupci koje njihovi pravni sustavi zahtijevaju za primjenu ove Odluke okončani.
   Članak 9.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 19. prosinca 1995.

            Za Vijeće

            Predsjednik

         L. ATIENZA SERNA

   PRILOG I.

   PRILOG II.


title: Odluka Vijeća od 15. veljače 2016. o imenovanju zamjenika člana Upravnog odbora Europske agencije za sigurnost i zdravlje na radu za Španjolsku

text:
               18.2.2016

               HR

               Službeni list Europske unije

               C 62/2

         ODLUKA VIJEĆA
   od 15. veljače 2016.
   o imenovanju zamjenika člana Upravnog odbora Europske agencije za sigurnost i zdravlje na radu za Španjolsku
   (2016/C 62/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popis kandidata koji su Vijeću dostavile vlade država članica i organizacije zaposlenika i poslodavaca,
   uzimajući u obzir popise članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               Odlukama od 2. prosinca 2013. (2), 12. lipnja 2014. (3), 18. studenoga 2014. (4), 15. prosinca 2014. (5), 20. travnja 2015. (6) i 10. studenoga 2015. (7) te Odlukom (EU) 2015/453 (8) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje koje završava 7. studenoga 2016., izuzev nekih članova i zamjenika članova.

               (2)

               Organizacija poslodavaca BUSINESSEUROPE podnijela je prijedlog za imenovanje za jedno mjesto koje treba popuniti,

         DONIJELO JE OVU ODLUKU:
   Članak 1.
   Zamjenikom člana Upravnog odbora Europske agencije za sigurnost i zdravlje na radu za razdoblje koje završava 7. studenoga 2016. imenuje se:
   I.   PREDSTAVNICI ORGANIZACIJA POSLODAVACA

               Zemlja

               Zamjenik člana

               Španjolska

               gđa. Laura CASTRILLO NUÑEZ

         Članak 2.
   Članove i zamjenike članova koji još nisu predloženi Vijeće imenuje naknadno.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. veljače 2016.

            Za Vijeće

            Predsjednik

         M.H.P. VAN DAM

      (1)  SL L 216, 20.8.1994., str. 1.

      (2)  Odluka Vijeća od 2. prosinca 2013. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 360, 10.12.2013., str. 8.).

      (3)  Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Litvu i Maltu (SL C 182, 14.6.2014., str. 14.), Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Francusku (SL C 186, 18.6.2014., str. 5.).

      (4)  Odluka Vijeća od 18. studenoga 2014. o imenovanju člana i zamjenika člana Upravnog odbora Europske agencije za sigurnost i zdravlje na radu za Latviju (SL C 420, 22.11.2014., str. 6.).

      (5)  Odluka Vijeća od 15. prosinca 2014. o imenovanju člana Upravnog odbora Europske agencije za sigurnost i zdravlje na radu za Njemačku (SL C 453, 17.12.2014., str. 2.).

      (6)  Odluka Vijeća od 20. travnja 2015. o imenovanju zamjenika člana Upravnog odbora Europske agencije za sigurnost i zdravlje na radu za Slovačku (SL C 130, 22.4.2015., str. 5.), Odluka Vijeća od 20. travnja 2015. o imenovanju člana za Sloveniju i zamjenika člana za Švedsku u Upravni odbor Europske agencije za sigurnost i zdravlje na radu (SL C 130, 22.4.2015., str. 2.).

      (7)  Odluka Vijeća od 10. studenoga 2015. o imenovanju člana i zamjenika člana Upravnog odbora Europske agencije za sigurnost i zdravlje na radu za Mađarsku (SL C 380, 14.11.2015., str. 2.).

      (8)  Odluka Vijeća (EU) 2015/453 od 16. ožujka 2015. o imenovanju člana i zamjenika člana Upravnog odbora Europske agencije za sigurnost i zdravlje na radu za Dansku i Njemačku (SL L 75, 19.3.2015., str. 18.).


title: Odluka Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia

text:
               18/Sv. 004

               HR

               Službeni list Europske unije

               108

         32010D0452

               L 213/43

               SLUŽBENI LIST EUROPSKE UNIJE

               12.08.2010.

      ODLUKA VIJEĆA 2010/452/ZVSP
   od 12. kolovoza 2010.
   o Promatračkoj misiji Europske unije u Gruziji, EUMM Georgia
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 43. stavak 2.,
   budući da:

               (1)

               Vijeće je 15. rujna usvojilo Zajedničku akciju 2008/736/ZVSP o Promatračkoj misiji Europske unije u Gruziji, EUMM Georgia (1) (dalje u tekstu Misija). Ta Zajednička akcija prestaje važiti 14. rujna 2010.

               (2)

               Politički i sigurnosni odbor (PSO) predložio je produljenje Misije za dodatno razdoblje od 12 mjeseci do 14. rujna 2011.

               (3)

               Zapovjedna i nadzorna struktura Misije ne bi trebala dovoditi u pitanje ugovornu obvezu voditelja Misije prema Komisiji za provedbu proračuna Misije.

               (4)

               Za ovu bi Misiju trebalo aktivirati sposobnost motrenja utvrđenu u okviru Glavnog tajništva Vijeća.

               (5)

               Misija će se provoditi u kontekstu stanja koje se može pogoršati i koje bi moglo naštetiti ciljevima zajedničke vanjske i sigurnosne politike kako je određena u članku 21. Ugovora,

         DONIJELO JE OVU ODLUKU:
   Članak 1.
   Misija
   1.   Promatračka misija Europske unije u Gruziji (dalje u tekstu „EUMM Georgia” ili „Misija”), uspostavljena Zajedničkom akcijom 2008/736/ZVSP, produljuje se od 15. rujna 2010. do 14. rujna 2011.
   2.   EUMM Georgia djeluje u skladu sa zadaćama misije kako su određene člankom 2. i izvršava naloge kako su određeni člankom 3.
   Članak 2.
   Zadaće misije
   1.   EUMM Georgia osigurava civilno praćenje mjera stranaka, uključujući potpunu sukladnost sa Sporazumom u šest točaka i naknadnim provedbenim mjerama u čitavoj Gruziji, djelujući u bliskoj koordinaciji s partnerima, posebno s Ujedinjenim narodima (UN) i Organizacijom za europsku sigurnost i suradnju (OESS), i u skladu s drugim aktivnostima Unije, s ciljem doprinošenja stabilizaciji, normalizaciji i izgradnji povjerenja, istovremeno doprinoseći oblikovanju europske politike u potporu trajnom političkom rješenju za Gruziju.
   2.   Posebni ciljevi misije su:

               (a)

               doprinijeti dugoročnoj stabilnosti u čitavoj Gruziji i okolnim regijama;

               (b)

               kratkoročna stabilizacija stanja sa smanjenim rizikom od obnavljanja neprijateljstava, u potpunoj sukladnosti sa Sporazumom u šest točaka i naknadnim provedbenim mjerama.

         Članak 3.
   Zadaće misije
   Kako bi se ispunili ciljevi Misije, zadaće misije EUMM Georgia su:

               1.

               Stabilizacija:
               pratiti, analizirati i izvješćivati o stanju u vezi s postupkom stabilizacije, s naglaskom na punu sukladnost sa Sporazumom u šest točaka, uključujući povlačenje trupa, i na slobodu kretanja i mjere sabotera te na kršenje ljudskih prava i međunarodnog humanitarnog prava.

               2.

               Normalizacija:
               pratiti, analizirati i izvješćivati o stanju u vezi s postupkom normalizacije civilnog upravljanja, s naglaskom na vladavinu prava, učinkovito provođenje zakona i odgovarajući javni mir. Misija također prati sigurnost prometnih veza, energetske infrastrukture i komunalne usluge te političke i sigurnosne vidove povratka unutarnje raseljenih osoba i izbjeglica.

               3.

               Izgradnja povjerenja:
               doprinijeti smanjenju napetosti povezivanjem, olakšavanjem kontakata među strankama i drugim mjerama za izgradnju povjerenja.

               4.

               Doprinijeti oblikovanju europske politike i budućoj uključenosti Unije.

         Članak 4.
   Struktura misije
   1.   EUMM Georgia strukturirana je kako slijedi:

               (a)

               Glavni stožer. Glavni stožer sastoji se od Ureda voditelja misije i osoblja glavnog stožera, koji osiguravaju sve potrebne zapovjedne i nadzorne funkcije te funkciju potpore misiji. Glavni stožer nalazi se u Tbilisiju.

               (b)

               Područni uredi. Širom zemlje raspoređeni područni uredi izvršavaju zadaće praćenja te osiguravaju potrebne funkcije potpore misiji.

               (c)

               Jedinica za potporu. Jedinica za potporu nalazi se u okviru Glavnog tajništva Vijeća u Bruxellesu.

         2.   Elementi određeni stavkom 1. podliježu daljnjim detaljnim aranžmanima u Planu operacija (OPLAN).
   Članak 5.
   Zapovjednik civilne operacije
   1.   Ravnatelj sposobnosti planiranja i vođenja civilnih operacija (CPCC) ujedno je i zapovjednik civilne operacije za misiju EUMM Georgia.
   2.   Zapovjednik civilne operacije, u okviru političkog nadzora i strateškog vođenja Političkog i sigurnosnog odbora (PSO) i sveukupne ovlasti visokog predstavnika Unije za vanjske poslove i sigurnosnu politiku (VP), na strateškoj razini izvršava zapovjedništvo i nadzor nad EUMM-om Georgia.
   3.   Zapovjednik civilne operacije osigurava ispravnu i učinkovitu provedbu odluka Vijeća i odluka PSO-a, između ostalog izdajući voditelju misije upute na strateškoj razini, ako je potrebno, i savjetujući ga i pružajući mu tehničku potporu.
   4.   Sveukupno upućeno osoblje ostaje pod punim zapovjedništvom nacionalnih tijela države koja upućuje ili predmetne institucije Unije. Nacionalna tijela prenose operativni nadzor (OPCON) nad vlastitim osobljem, timovima i jedinicama na zapovjednika civilne operacije.
   5.   Zapovjednik civilne operacije ima punu odgovornost osigurati pravilno izvršenje obveza Unije.
   6.   Zapovjednik civilne operacije i posebni predstavnik Europske unije (PPEU) savjetuju se prema potrebi.
   Članak 6.
   Voditelj misije
   1.   Voditelj misije na terenu preuzima odgovornost za Misiju i obavlja zapovjedništvo i nadzor nad Misijom.
   2.   Voditelj misije obavlja zapovjedništvo i nadzor nad osobljem, timovima i jedinicama iz država koje daju doprinos, kako ih je uputio zapovjednik civilne operacije, zajedno s upravnom i logističkom odgovornošću, uključujući za imovinu, izvore i podatke koji su stavljeni na raspolaganje Misiji.
   3.   Voditelj misije daje upute sveukupnom osoblju Misije, uključujući u ovom slučaju jedinicu za potporu u Bruxellesu, radi učinkovitog vođenja EUMM-a Georgia na terenu, preuzimajući na sebe usklađivanje i svakodnevno upravljanje i slijedeći upute zapovjednika civilne operacije na strateškoj razini.
   4.   Voditelj misije odgovoran je za provedbu proračuna Misije. U tu svrhu voditelj misije s Komisijom potpisuje ugovor.
   5.   Voditelj misije odgovoran je za disciplinski nadzor nad osobljem. U odnosu na upućeno osoblje, disciplinski postupak provodi predmetno nacionalno tijelo ili institucija Unije.
   6.   Voditelj misije na području operacije predstavlja misiju EUMM Georgia i osigurava odgovarajuću vidljivost Misije.
   7.   Voditelj misije usklađuje se, ako je potrebno, s drugim dionicima Unije na terenu. Voditelj misije, ne dovodeći u pitanje zapovjedni lanac, dobiva lokalno političko vođenje od PPEU-a.
   Članak 7.
   Osoblje
   1.   EUMM Georgia prvenstveno se sastoji od osoblja koje upućuju države članice ili institucije Unije. Svaka država članica ili institucija Unije snosi troškove povezane sa osobljem koje upućuje, uključujući putne troškove u mjesto razmještanja i iz mjesta razmještanja, plaće, troškove liječenja i druge naknade osim primjenjivih dnevnica te naknade povezane s teškim uvjetima i rizicima.
   2.   Misija na temelju ugovora zapošljava međunarodno civilno osoblje i lokalno osoblje ako osoblje koje su uputile države članice ne može osigurati potrebne funkcije. Iznimno, u opravdanim slučajevima, kada nema kvalificiranih prijava iz država članica, državljani trećih zemalja sudionica mogu se, prema potrebi, zaposliti na temelju ugovora.
   3.   Sveukupno osoblje poštuje minimalne operativne sigurnosne norme specifične za Misiju i sigurnosni plan Misije, čime se podupire područje sigurnosne politike Unije. U pogledu zaštite klasificiranih podataka EU-a koji su povjereni osoblju tijekom obavljanja njihovih dužnosti, sveukupno osoblje poštuje sigurnosna načela i minimalne norme iz sigurnosnih propisa Vijeća (2).
   Članak 8.
   Status Misije i osoblja
   1.   Status Misije i njezinog osoblja, uključujući, prema potrebi, povlastice, imunitete i dodatna jamstva potrebna za dovršetak i neometano funkcioniranje Misije, utvrđuje se sporazumom u skladu s postupkom utvrđenim člankom 37. Ugovora.
   2.   Država ili institucija Unije koja je uputila člana osoblja odgovorna je za svaki zahtjev povezan s upućivanjem koji dolazi od člana osoblja ili je povezan s članom osoblja. Predmetna država ili institucija Unije odgovorna je za pokretanje svakog postupka protiv upućene osobe.
   3.   Uvjeti zaposlenja te prava i obveze međunarodnog i lokalnog osoblja utvrđuju se ugovorima između voditelja misije i članova osoblja.
   Članak 9.
   Zapovjedni lanac
   1.   EUMM Georgia ima jedinstven zapovjedni lanac kao operacija za upravljanje krizama.
   2.   U okviru odgovornosti Vijeća, PSO obavlja politički nadzor i strateško usmjeravanje misije EUMM Georgia.
   3.   Zapovjednik civilne operacije, u okviru političkog nadzora i strateškog usmjeravanja PSO-a te ukupnih ovlasti VP-a, zapovjednik je misije EUMM Georgia na strateškoj razini i, kao takav, izdaje voditelju misije upute i daje mu savjete i tehničku potporu.
   4.   Zapovjednik civilne operacije izvješćuje Vijeće putem VP-a.
   5.   Voditelj misije provodi zapovjedništvo i nadzor nad misijom EUMM Georgia na terenu i izravno odgovara zapovjedniku civilne operacije.
   Članak 10.
   Politički nadzor i strateško usmjeravanje
   1.   PSO, u okviru odgovornosti Vijeća i VP-a, obavlja politički nadzor i strateško usmjeravanje Misije. Vijeće ovime ovlašćuje PSO da donese odgovarajuće odluke u skladu s trećim stavkom članka 38. Ugovora. To ovlaštenje uključuje ovlasti imenovati voditelja misije, na prijedlog VP-a, i izmijeniti Koncept operacija (CONOPS) i OPLAN. Vijeće i dalje odlučuje o ciljevima i okončanju Misije.
   2.   PSO redovito izvješćuje Vijeće.
   3.   PSO od zapovjednika civilne operacije i od voditelja misije dobiva, redovito i prema potrebi, izvješća o pitanjima iz područjâ njihove nadležnosti.
   Članak 11.
   Sudjelovanje trećih zemalja
   1.   Ne dovodeći u pitanje autonomiju odlučivanja Unije i njezin jedinstveni institucionalni okvir, treće zemlje mogu se pozvati da doprinesu Misiji, pod uvjetom da snose troškove osoblja koje upućuju, uključujući plaće, osiguranje od svih rizika, dnevnice i putne troškove u Gruziju i iz Gruzije te da, prema potrebi, doprinose tekućim troškovima Misije.
   2.   Treće države koje doprinose Misiji imaju jednaka prava i obveze u pitanjima svakodnevnog upravljanja Misijom kao i države članice.
   3.   Vijeće ovlašćuje PSO da donese odgovarajuće odluke o prihvaćanju predloženih doprinosa i da osnuje Odbor doprinositelja.
   4.   Detaljni aranžmani u pogledu sudjelovanja trećih zemalja utvrđuju se sporazumima sklopljenima u skladu s člankom 37. Ugovora i, prema potrebi, dodatnim tehničkim aranžmanima. Ako Unija i treća zemlja sklope sporazum o utvrđivanju okvira sudjelovanja te treće zemlje u operacijama Unije za upravljanje krizama, odredbe tog sporazuma primjenjuju se u kontekstu Misije.
   Članak 12.
   Sigurnost
   1.   Zapovjednik civilne operacije usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EUMM Georgia u skladu s člancima 5. i 9., u usklađenosti s Uredom za sigurnost Vijeća.
   2.   Voditelj misije odgovoran je za sigurnost Misije i za poštovanje minimalnih sigurnosnih zahtjeva koji se primjenjuju na Misiju, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. Ugovora i njegovim popratnim instrumentima.
   3.   Voditelju misije pomaže dužnosnik za sigurnost misije (DSM), koji izvješćuje voditelja misije i održava bliski funkcionalni odnos s Uredom za sigurnost Vijeća.
   4.   Osoblje misije EUMM Georgia prolazi kroz obvezno sigurnosno osposobljavanje prije preuzimanja dužnosti, u skladu s OPLAN-om. Ono također ima redovito osposobljavanje ponavljanja na terenu koje organizira DSM.
   5.   Voditelj misije osigurava zaštitu klasificiranih podataka EU-a u skladu s propisima Vijeća o zaštiti podataka.
   Članak 13.
   Sposobnost motrenja
   Za misiju EUMM Georgia aktivira se sposobnost motrenja.
   Članak 14.
   Financijski aranžmani
   1.   Financijski referentni iznos namijenjen pokrivanju izdataka povezanih s Misijom od 15. rujna 2010. do 14. rujna 2011. iznosi 26 600 000 EUR.
   2.   Svim se izdacima upravlja u skladu s pravilima i postupcima koji se primjenjuju na opći proračun Europske unije.
   3.   Voditelj misije u potpunost izvješćuje Komisiju, koja ga nadzire, o aktivnostima koje su poduzete u okviru njegovog ugovora.
   4.   Državljanima trećih zemalja dozvoljeno je natjecati se za ugovore. Podložno odobrenju Komisije, voditelj misije može s državama članicama, s trećim zemljama koje sudjeluju i s ostalim međunarodnim činiocima sklopiti tehničke aranžmane u pogledu nabave opreme, usluga i prostora za misiju EUMM Georgia.
   5.   Financijskim aranžmanima poštuju se operativni zahtjevi Misije, uključujući kompatibilnost opreme i međudjelovanje njezinih timova.
   6.   Izdaci se priznaju od datuma donošenja ove Odluke.
   Članak 15.
   Usklađivanje
   1.   Ne dovodeći u pitanje zapovjedni lanac, voditelj misije djeluje u skladu s izaslanstvom Unije kako bi se osigurala dosljednost mjera Unije u potporu Gruziji.
   2.   Voditelj misije blisko surađuje s voditeljima diplomatskih misija država članica.
   3.   Voditelj misije surađuje s drugim međunarodnim činiocima prisutnima u zemlji.
   Članak 16.
   Dostavljanje klasificiranih podataka
   1.   VP je ovlašten trećim zemljama povezanima s ovom Odlukom, prema potrebi i u skladu s potrebama Misije, dostaviti klasificirane podatke i dokumente EU-a do razine „CONFIDENTIEL UE”, koji su nastali za potrebe Misije, u skladu s propisima Vijeća o zaštiti podataka.
   2.   VP je ovlašten UN-u i OESS-u, u skladu s operativnim potrebama Misije,dostaviti klasificirane podatke i dokumente EU-a do razine „RESTREINT UE”, koji su nastali za potrebe Misije, u skladu s propisima Vijeća o zaštiti podataka. U tu se svrhu utvrđuju lokalni aranžmani.
   3.   U slučaju posebne i neodložne operativne potrebe, VP je također ovlašten državi domaćinu dostaviti bilo kakve klasificirane podatke i dokumente EU-a do razine „RESTREINT UE”, koji su nastali za potrebe Misije, u skladu s propisima Vijeća o zaštiti podataka. U svim ostalim slučajevima, takvi se podaci i dokumenti dostavljaju državi domaćinu u skladu s postupcima prikladnima za suradnju države domaćina s Unijom.
   4.   VP je ovlašten trećim zemljama povezanima s ovom Odlukom dostaviti bilo kakve dokumente EU-a koji nisu klasificirani, a povezani su s raspravama Vijeća o Misiji i za koje vrijedi obveza čuvanja profesionalne tajne u skladu s člankom 6. stavkom 1. Poslovnika Vijeća (3).
   Članak 17.
   Preispitivanje misije
   Preispitivanje Misije prezentira se PSO-u svakih šest mjeseci na temelju izvješća voditelja misije i Glavnog tajništva Vijeća.
   Članak18.
   Stupanje na snagu i trajanje
   Ova Odluka stupa na snagu na datum donošenja.
   Ona se primjenjuje od 15. rujna 2010. do 14. rujna 2011.

      Sastavljeno u Bruxellesu 12. kolovoza 2010.

            Za Vijeće

            Predsjednik

         S. VANACKERE

      (1)  SL L 248, 17.9.2008., str. 26.

      (2)  Odluka Vijeća 2001/264/EZ od 19. ožujka 2001. o donošenju propisa Vijeća o zaštiti podataka (SL L 101, 11.4.2011., str. 1.).

      (3)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009. str. 35.).


title: 2004/282/Euratom: Odluka Komisije od 29. ožujka 1999. o sklapanju Sporazuma o suradnji između Europske zajednice za atomsku energiju i Republike Kazakstana u području nuklearne sigurnosti (2004/282/Euratom)

text:
               11/Sv. 114

               HR

               Službeni list Europske unije

               270

         32004D0282

               L 089/36

               SLUŽBENI LIST EUROPSKE UNIJE

         ODLUKA KOMISIJE
   od 29. ožujka 1999.
   o sklapanju Sporazuma o suradnji između Europske zajednice za atomsku energiju i Republike Kazakstana u području nuklearne sigurnosti
   (2004/282/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir odobrenje Vijeća,
   budući da je potrebno odobriti Sporazum između Europske zajednice za atomsku energiju i Republike Kazakstana u području nuklearne sigurnosti,
   ODLUČILA JE:
   Jedini članak
   Ovime se u ime Europske zajednice za atomsku energiju odobrava Sporazum o suradnji između Europske zajednice za atomsku energiju i Republike Kazakstana u području nuklearne sigurnosti
   Tekst Sporazuma priložen je ovoj Odluci.

      Sastavljeno u Bruxellesu 29. ožujka 1999.

            Za Komisiju

         Hans VAN DEN BROEK

            Član Komisije


title: 2013/646/EU: Odluka Europske središnje banke od 26. rujna 2013. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja (ESB/2013/36)

text:
               12.11.2013

               HR

               Službeni list Europske unije

               L 301/13

         ODLUKA EUROPSKE SREDIŠNJE BANKE
   od 26. rujna 2013.
   o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja
   (ESB/2013/36)
   (2013/646/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju njegovog članka 3. stavka 1. te članak 12. stavak 1., članak 14. stavak 3. i članak 18. stavak 2.,
   uzimajući u obzir Smjernicu ESB/2011/14 od 20. rujna 2011. o instrumentima i postupcima monetarne politike Eurosustava (1) i Odluku ESB/2013/6 od 20. ožujka 2013. o pravilima u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava (2),
   uzimajući u obzir Smjernicu ESB/2013/4 od 20. ožujka 2013. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (3) i Odluku ESB/2013/22 od 5. srpnja 2013. o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar (4),
   budući da:

               (1)

               U skladu s člankom 18. stavkom 1. Statuta Europskog sustava središnjih banaka i Europske središnje banke, Europska središnja banka (ESB) i nacionalne središnje banke država članica čija je valuta euro (u daljnjem tekstu: NSB-i) mogu sklapati kreditne poslove s kreditnim institucijama i drugim sudionicima na tržištu, a da se pritom odobravanje kredita temelji na odgovarajućem osiguranju. Opći uvjeti pod kojima su ESB i nacionalne središnje banke spremni sklapati kreditne poslove, uključujući kriterije kojima se određuje prihvatljivost instrumenata osiguranja za potrebe kreditnih poslova Eurosustava, utvrđeni su u Prilogu I. Smjernici ESB/2011/14 koja je Odlukom ESB/2013/6 prilagođena u odnosu na pravila u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava.

               (2)

               U skladu s odjeljkom 1.6. Priloga I. Smjernici ESB/2011/14, Upravno vijeće može, u svako doba, izmijeniti instrumente, uvjete, kriterije i postupke za provođenje operacija monetarne politike Eurosustava.

               (3)

               Smjernicom ESB/2013/4 i Odlukom ESB/2013/22 utvrđene su dodatne privremene mjere koje se odnose na prihvatljivost instrumenata osiguranja za kreditne poslove Eurosustava.

               (4)

               Upravno Vijeće je 17. srpnja 2013. odlučilo dodatno pojačati svoj okvir za kontrolu rizika prilagodbom kriterija prihvatljivosti i korektivnih faktora primijenjenih na instrumente osiguranja prihvaćene u operacijama monetarne politike Eurosustava te donošenjem određenih dodatnih mjera radi poboljšanja cjelokupne dosljednosti okvira i njegove praktične provedbe. Neke od ovih odluka utječu na dodatne privremene mjere koje se odnose na operacije refinanciranja Eurosustava i prihvatljivost instrumenata osiguranja propisane Smjernicom ESB/2013/4, a posebno na vrednovanje korektivnih faktora i odredbe o kontinuitetu servisiranja koje se primjenjuju na vrijednosne papire osigurane imovinom prihvaćene sukladno toj Smjernici.

               (5)

               Pored toga, Upravno vijeće odlučilo je prilagoditi kriterije prihvatljivosti koji se primjenjuju na dodatna kreditna potraživanja prema privremenom okviru instrumenata osiguranja Eurosustava.

               (6)

               Odluke navedene u uvodnim izjavama 4. i 5. trebale bi biti utvrđene Odlukom ESB-a,

         DONIJELO JE SLJEDEĆU ODLUKU:
   Članak 1.
   Izmjene određenih odredbi Smjernice ESB/2013/4
   1.   Pravila za provođenje operacija monetarne politike Eurosustava i kriteriji prihvatljivosti instrumenata osiguranja utvrđeni u ovoj Smjernici primjenjuju se u vezi s drugim pravnim aktima Eurosustava koji su povezani s instrumentima i postupcima monetarne politike Eurosustava, te posebno u vezi sa Smjernicom ESB/2013/4.
   2.   U slučaju bilo kakvih nepodudaranja između ove Odluke i Smjernice ESB/2013/4 i/ili bilo kojih mjera kojima se one provode na nacionalnoj razini, primjenjuje se ova Odluka. Nacionalne središnje banke nastavljaju bez promjena primjenjivati sve odredbe Smjernice ESB/2013/4 osim ako je drugačije propisano u ovoj Odluci.
   Članak 2.
   Korektivni faktori za vrijednosne papire osigurane imovinom prihvatljive prema privremenom okviru
   1.   Na vrijednosne papire osigurane imovinom navedene u članku 3. stavku 1. Smjernice ESB/2013/4 primjenjuju se sljedeći korektivni faktori:

               (a)

               10 % ako imaju dva rejtinga najmanje jednostruko A (5);

               (b)

               22 % ako nemaju dva rejtinga najmanje jednostruko A.

         2.   Na vrijednosne papire osigurane imovinom iz članka 3. stavka 5. Smjernice ESB/2013/4 primjenjuje se korektivni faktor od 22 %.
   Članak 3.
   Odredbe o kontinuitetu servisiranja
   1.   Za potrebe članka 3. stavka 6. Smjernice ESB/2013/4, „ odredbe o kontinuitetu servisiranja” imaju značenje određeno u dolje navedenom stavku 2.
   2.   „Odredbe o kontinuitetu servisiranja” znači odredbe u pravnoj dokumentaciji vrijednosnog papira osiguranog imovinom koje se sastoje od odredbi o pomoćnoj osobi za servisiranje duga ili od odredbi o osobi koja pronalazi pomoćnu osobu za servisiranje duga (ako nema odredbi o pomoćnoj osobi za servisiranje duga). U slučaju postojanja odredbi o osobi koja pronalazi pomoćnu osobu za servisiranje duga, osoba koja pronalazi pomoćnu osobu za servisiranje duga trebala bi biti imenovana te opunomoćena za pronalaženje odgovarajuće pomoćne osobe za servisiranje duga u roku od 60 dana od nastanka događaja koji je pokretač, a radi osiguranja pravovremenog plaćanja i servisiranja vrijednosnog papira osiguranog imovinom. Ove odredbe također će obuhvaćati pokretače zamjene servisera u vezi s imenovanjem pomoćne osobe za servisiranje duga, koji mogu biti zasnovani na rejtinzima i/ili koji nisu zasnovani na rejtinzima, npr. neispunjavanje obveza od strane postojećeg servisera.
   3.   Vrijednosni papiri osigurani imovinom na koje se odnose odredbe o kontinuitetu servisiranja u skladu sa Smjernicom ESB/2013/4 koji su se nalazili na popisu prihvatljive imovine prije stupanja na snagu ove Odluke, ostaju prihvatljivi godinu dana od dana stupanja na snagu ove Odluke
   Članak 4.
   Promjena u pravilima za priznavanje dodatnih kreditnih potraživanja
   Ako nastupe iznimne okolnosti navedene u članku 4. stavku 3. Smjernice ESB/2013/4, nacionalne središnje banke mogu, uz prethodno odobrenje Upravnog vijeća, prihvatiti kreditna potraživanja:

               (a)

               kod primjene kriterija prihvatljivosti i mjera kontrole rizika određenih od strane drugog NSB-a sukladno članku 4. stavcima 1. i 2. Smjernice ESB/2013/4;

               (b)

               koja su uređena pravom neke druge države članice, a ne one u kojoj taj NSB ima sjedište;

               (c)

               koja su uključena u skup kreditnih potraživanja ili koja su osigurana nekretninama, ako je pravo koje uređuje kreditno potraživanje ili pravo koje se odnosi na odgovarajućeg dužnika (ili garanta, ako je to primjenjivo), pravo neke druge države članice EU-a, osim one u kojoj taj NSB ima sjedište.

         Članak 5.
   Stupanje na snagu
   Ova Odluka stupa na snagu 1. listopada 2013.
   Članak 4. primjenjuje se od 1. siječnja 2014.

      Sastavljeno u Frankfurtu na Majni 26. rujna 2013.

            Predsjednik ESB-a

         Mario DRAGHI

      (1)  SL L 331, 14.12.2011., str. 1.

      (2)  SL L 95, 5.4.2013., str. 22.

      (3)  SL L 95, 5.4.2013., str. 23.

      (4)  SL L 195, 18.7.2013., str. 27.

      (5)  „Jednostruki A” rejting je rejting od najmanje „A3” prema agenciji Moody’s, „A-” prema agenciji Fitch ili Standard & Poor’s, ili „AL” prema agenciji DBRS.


title: Odluka Vijeća (ZVSP) 2015/1334 od 31. srpnja 2015. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2015/521

text:
               1.8.2015

               HR

               Službeni list Europske unije

               L 206/61

         ODLUKA VIJEĆA (ZVSP) 2015/1334
   od 31. srpnja 2015.
   o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2015/521
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 26. ožujka 2015. donijelo Odluku (ZVSP) 2015/521 (2) o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

               (3)

               U skladu s člankom 1. stavkom 6. Zajedničkog stajališta 2001/931/ZVSP, potrebno je redovito preispitivati imena osoba, skupina i subjekata navedenih na popisu kako bi se osiguralo postojanje razloga za zadržavanje imena na popisu.

               (4)

               U ovoj je Odluci naveden rezultat preispitivanja koje je Vijeće izvršilo u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

               (5)

               Vijeće se uvjerilo da su nadležna tijela, kako su navedena u članku 1. stavku 4. Zajedničkog stajališta 2001/931/ZVSP, donijela odluke da su sve osobe, skupine i subjekti na popisu sudjelovali u terorističkim djelima u smislu članka 1. stavaka 2. i 3. tog Zajedničkog stajališta. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP trebale i dalje primjenjivati posebne mjere ograničavanja iz navedenog Zajedničkog stajališta.

               (6)

               Popis bi trebalo na odgovarajući način ažurirati, a Odluku (ZVSP) 2015/521 trebalo bi staviti izvan snage,

         DONIJELO JE OVU ODLUKU:
   Članak 1.
   Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.
   Članak 2.
   Odluka (ZVSP) 2015/521 stavlja se izvan snage.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 31. srpnja 2015.

            Za Vijeće

            Predsjednik

         J. ASSELBORN

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća (ZVSP) 2015/521 od 26. ožujka 2015. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2014/483/ZVSP (SL L 82, 27.3.2015., str. 107.).

      PRILOG

         POPIS OSOBA, SKUPINA I SUBJEKATA IZ ČLANKA 1.

      I.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11.8.1960. u Iranu. Putovnica: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ili 15.3.1955. u Iranu. Državljanin Irana i SAD-a. Putovnica: C2002515 (Iran); putovnica: 477845448 (SAD). Br. nacionalne osobne isprave: 07442833, vrijedi do 15.3.2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska) – član skupine „Hofstadgroep”.

                  6.

                  IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), Libanon, rođen 1963. u Libanonu, državljanin Libanona.

                  7.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, br. putovnice 488555.

                  8.

                  SHAHLAI Abdul Reza (također poznat kao Abdol Reza Shala'i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla'i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                  9.

                  SHAKURI Ali Gholam, rođen oko 1965. u Teheranu, Iran.

                  10.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11.3.1957. u Iranu. Iranski državljanin. Putovnica: 008827 (iranska diplomatska putovnica), izdana 1999. Položaj: general bojnik.

            II.   SKUPINE I SUBJEKTI

                  1.

                  „Abu Nidal Organisation” – „ANO” (Organizacija Abu Nidal) (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                  2.

                  „Al-Aqsa Martyrs' Brigade” (Brigada mučenika Al-Aqse).

                  3.

                  „Al-Aqsa e.V.”.

                  4.

                  „Babbar Khalsa”.

                  5.

                  „Communist Party of the Philippines” (Komunistička partija Filipina), uključujući „New People's Army” (Nova narodna vojska) – „NPA”, Filipini.

                  6.

                  „Gama'a al Islamiyya” (također poznata kao „Al-Gama'a al-Islamiyya”) („Islamic Group” (Islamistička grupa) – „IG”).

                  7.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) („Fronta ratnika velikog islamskog istoka”).

                  8.

                  „Hamas”, uključujući „Hamas-Izz al-Din al-Qassem”.

                  9.

                  „Vojno krilo Hizballah” (također poznato kao „Vojno krilo Hezbollah”, također poznato kao „Vojno krilo Hizbullah”, također poznato kao „Vojno krilo Hizbollah”, također poznato kao „Vojno krilo Hezballah”, također poznato kao „Vojno krilo Hisbollah”, također poznato kao „Vojno krilo Hizbu'llah”, također poznato kao „Vojno krilo Hizb Allah”, također poznato kao „Džihadsko vijeće” (kao i sve jedinice koje su mu podređene, uključujući Organizaciju za vanjsku sigurnost)).

                  10.

                  „Hizbul Mujahideen” – „HM”.

                  11.

                  „Hofstadgroep”.

                  12.

                  „International Sikh Youth Federation” – „ISYF” (Međunarodna federacija mladeži pripadnika Sikha).

                  13.

                  „Khalistan Zindabad Force” – „KZF” (Snage Khalistan Zindabad).

                  14.

                  „Kurdistan Workers' Party” (Kurdistanska radnička stranka) – „PKK” (također poznata kao „KADEK”, također poznata kao „KONGRA-GEL”).

                  15.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  16.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  17.

                  „Palestinian Islamic Jihad” (Palestinski islamski džihad) – „PIJ”.

                  18.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  19.

                  „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  20.

                  „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije).

                  21.

                  „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol” („Revolutionary Left”) (Revolucionarna ljevica), također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka).

                  22.

                  „Sendero Luminoso” – „SL” („Shining Path”) (Osvijetljeni put).

                  23.

                  „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode)).


title: 2004/579/EZ: Odluka Vijeća od 29. travnja 2004. o sklapanju, u ime Europske zajednice, Konvencije Ujedinjenih naroda protiv transnacionalnoga organiziranog kriminaliteta

text:
               11/Sv. 38

               HR

               Službeni list Europske unije

               93

         32004D0579

               L 261/69

               SLUŽBENI LIST EUROPSKE UNIJE

         ODLUKA VIJEĆA
   od 29. travnja 2004.
   o sklapanju, u ime Europske zajednice, Konvencije Ujedinjenih naroda protiv transnacionalnoga organiziranog kriminaliteta
   (2004/579/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 47., 55., 95. i 179., u vezi s njegovim člankom 300. stavkom 2. prvom rečenicom i člankom 300. stavkom 3. prvim podstavkom;
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Zajednice i uz odobrenje Vijeća pregovarala o sastavnim dijelovima Konvencije koji su u nadležnosti Zajednice.

               (2)

               Vijeće je uputilo Komisiju da pregovara o pristupanju Zajednice dotičnoj Konvenciji.

               (3)

               Pregovori su uspješno završeni, a Zajednica je 12. prosinca 2000. u skladu s Odlukom 2001/87/EZ (2) potpisala instrument koji je rezultat tih pregovora.

               (4)

               Neke države članice potpisnice su ove Konvencije, dok je u drugim državama članicama upravo u tijeku postupak ratifikacije.

               (5)

               Ispunjeni su uvjeti koji Zajednici omogućuju polaganje isprave o odobrenju, kako je predviđeno u članku 36. stavku 3. Konvencije.

               (6)

               Konvenciju bi trebalo odobriti kako bi se Zajednici omogućilo da postane njezina ugovorna stranka u okviru svoje nadležnosti.

               (7)

               Prilikom polaganja isprave o odobrenju Zajednica također predaje izjavu o opsegu nadležnosti Europske zajednice u odnosu na pitanja koja Konvencija uređuje u svojem članku 36. stavku 3.,

         ODLUČILO JE:
   Članak 1.
   U ime Zajednice ovim se odobrava Konvencija Ujedinjenih naroda protiv transnacionalnog organiziranog kriminaliteta.
   Tekst Konvencije navodi se u Prilogu I.
   Članak 2.
   Predsjednik Vijeća ovlašćuje se za imenovanje osobe(-a) odgovorne(-ih) za polaganje isprava formalnog odobrenja kojim se Zajednica obvezuje. Isprava formalnog odobrenja sadrži izjavu o nadležnosti sukladno članku 36. stavku 3. Konvencije, kako je određeno u Prilogu II. Ova isprava također sadrži Izjavu navedenu u Prilogu III.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  Mišljenje doneseno 13. siječnja 2004. (još nije objavljeno u Službenom listu).

      (2)  SL L 30, 1.2.2001., str. 44.


title: Odluka Vijeća (EU) 2017/165 od 27. siječnja 2017. o imenovanju člana i dvanaest zamjenikâ članova Odbora regija, koje je predložila Republika Francuska

text:
               1.2.2017

               HR

               Službeni list Europske unije

               L 27/121

         ODLUKA VIJEĆA (EU) 2017/165
   od 27. siječnja 2017.
   o imenovanju člana i dvanaest zamjenikâ članova Odbora regija, koje je predložila Republika Francuska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog francuske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. Laurenta BEAUVAISA.

               (3)

               Jedanaest mjesta zamjenikâ članova Odbora regija postala su slobodna istekom mandata gđe Josette BOREL-LINCERTIN, gđe Nathalie COLIN-OESTERLE, gđe Marie-Marguerite DUFAY, g. Daniela DUGLERYJA, g. Nicolasa FLORIANA, gđe Karine GLOANEC-MAURIN, g. Hervéa HOCQUARDA, g. Jean-Louisa JOSEPHA, g. Daniela PERCHERONA, g. Christopha ROSSIGNOLA i g. Michela VAUZELLA.

               (4)

               Mjesto zamjenika člana Odbora regija postalo je slobodno istekom mandata na temelju kojeg je predložen g. Guillaume CROS (Conseiller régional de Midi-Pyrénées),

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

               (a)

               članom:

                           —

                           g. Gérard LAHELLEC, Vice-président du Conseil régional de Bretagne;

               (b)

               zamjenicima članova:

                           —

                           g. Patrick AYACHE, Vice-président du Conseil régional de Bourgogne-Franche-Comté,

                           —

                           g. Frank CECCONI, Conseiller régional du Conseil régional d'Ile de France,

                           —

                           gđa Yolaine COSTES, Vice-présidente du Conseil régional de La Réunion,

                           —

                           g. Guillaume CROS, Vice-président du Conseil régional d'Occitanie (promjena mandata),

                           —

                           g. Harold HUWART, Vice-président du Conseil régional du Centre-Val de Loire,

                           —

                           gđa Valérie LETARD, Vice-présidente du Conseil régional des Hauts-de-France,

                           —

                           gđa Marie-Luce PENCHARD, Vice-présidente du Conseil régional de Guadeloupe,

                           —

                           g. Jean-Jack QUEYRANNE, Conseiller régional du Conseil régional d'Auvergne-Rhône-Alpes,

                           —

                           gđa Agnès RAMPAL, Conseillère régionale du Conseil régional de Provence-Alpes-Côte d'Azur,

                           —

                           g. Gilles SIMEONI, Président du Conseil exécutif de la Collectivité territoriale de Corse,,

                           —

                           gđa Sandra TORRES, Conseillère régionale du Conseil régional de Provence-Alpes-Côte d'Azur,

                           —

                           g. Patrice VOIR, Conseiller régional du Conseil régional d'Auvergne-Rhône-Alpes.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. siječnja 2017.

            Za Vijeće

            Predsjednik

         E. SCICLUNA

      (1)  Odluka Vijeća (EU) 2015/116 od 26. siječnja 2015. o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: 2003/840/EZ: Odluka Vijeća od 17. studenoga 2003. o sklapanju u ime Europske zajednice Konvencije br. 180 Vijeća Europe o informacijama i pravnoj suradnji u području usluga informacijskog društva

text:
               13/Sv. 055

               HR

               Službeni list Europske unije

               99

         32003D0840

               L 321/41

               SLUŽBENI LIST EUROPSKE UNIJE

               17.11.2003.

      ODLUKA VIJEĆA

   od 17. studenoga 2003.
   o sklapanju u ime Europske zajednice Konvencije br. 180 Vijeća Europe o informacijama i pravnoj suradnji u području usluga informacijskog društva
   (2003/840/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom,
   uzimajući u obzir prijedlog Komisije,
   budući da:

               (1)

               Konvencija br. 180 Vijeća Europe o informacijama i pravnoj suradnji u području usluga informacijskog društva (Konvencija) uspostavlja međunarodni sustav prethodne notifikacije i administrativne suradnje koji se posebno odnosi na usluge informacijskog društva.

               (2)

               Budući da usluge informacijskog društva pružaju se na daljinu, elektroničkim sredstvima i na osobni zahtjev primatelja usluga (prema definiciji iz članka 2. Konvencije), te usluge ne zahtijevaju fizičko kretanje pružatelja ni primatelja usluge. Stoga su one predmet zajedničke trgovinske politike i pod isključivom su nadležnošću Europske zajednice prema Mišljenju 1/94 Suda Europskih zajednica s obzirom na Svjetsku trgovinsku organizaciju (1).

               (3)

               Iskustva s Direktivom 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa te pravila o uslugama informacijskog društva (2), koja je u uporabi od 1999., izrazito su pozitivna kao mehanizam prethodnog informiranja i administrativnog dijaloga u području online usluga.

               (4)

               Sličan međunarodni mehanizam treba ubrzo biti uspostavljen unutar Vijeća Europe, u kojemu Zajednica želi izravno sudjelovati. Takav bi mehanizam omogućio redovitu obaviještenost Zajednice o zakonskim poticajima koji se pripremaju u drugim zemljama i, ako je potrebno, izražavanje njezinih zapažanja o nacrtima dokumenata koji bi mogli imati ozbiljne pravne i gospodarske posljedice povezane s online djelatnostima.

               (5)

               Takvo bi se sudjelovanje u praksi temeljilo na operativnom mehanizmu uvedenom 1983. Direktivom 83/189/EEZ, koja je kasnije stavljena izvan snage i zamijenjena Direktivom 98/34/EZ, i da bi se, osobito, izbjegla svaka obveza država članica za dodatnom notifikacijom, osim onih koje već imaju na temelju Direktive 98/34/EZ.

               (6)

               Konvenciju treba odobriti,

         ODLUČILO JE:
   Članak 1.
   Konvencija br. 180 Vijeća Europe o informacijama i pravnoj suradnji u području usluga informacijskog društva ovim se odobrava u ime Zajednice.
   Tekst Konvencije priložen je ovoj Odluci (3).
   Članak 2.
   Predsjednik Vijeća ovim je ovlašten odrediti osobu (osobe) ovlaštenu (ovlaštene) da potpiše (potpišu) Konvenciju kao pravno obvezujuću za Zajednicu.
   Članak 3.
   Ova će Odluka biti objavljena u Službenom listu Europske unije.

      Sastavljeno u Bruxellesu 17. studenoga 2003.

            Za Vijeće

            Predsjednik

         G. ALEMANNO

      (1)  Mišljenje Suda od 15. studenoga 1994., [1994] ECR, str. I-5267.

      (2)  SL L 204, 21.7.1998., str. 37. Direktiva kako je izmijenjena Direktivom 98/48/EZ Europskog parlamenta i Vijeća (SL L 217, 5.8.1998., str. 18.).

      (3)  Tekst Konvencije, kako je zaključena, postoji na engleskome i francuskome, pri čemu su oba teksta jednako vjerodostojna.


title: Odluka Vijeća (EU) 2015/1292 od 20. srpnja 2015. o sklapanju, u ime Europske unije i njezinih država članica, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji

text:
               29.7.2015

               HR

               Službeni list Europske unije

               L 199/1

         ODLUKA VIJEĆA (EU) 2015/1292
   od 20. srpnja 2015.
   o sklapanju, u ime Europske unije i njezinih država članica, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. drugim podstavkom točkom (a) podtočkom i. i člankom 218. stavkom 8. drugim podstavkom,
   uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2014/517/EU (1), Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (2) („Protokol”) potpisan je, podložno njegovu sklapanju.

               (2)

               Sklapanje Protokola podliježe posebnom postupku u pogledu pitanja iz nadležnosti Europske zajednice za atomsku energiju.

               (3)

               Protokol bi trebalo odobriti,

         DONIJELO JE OVU ODLUKU:
   Članak 1.
   U ime Unije i njezinih država članica odobrava se Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji.
   Članak 2.
   Predsjednik Vijeća ovlašćuje se odrediti osobu ovlaštenu (osobe ovlaštene) položiti, u ime Unije i njezinih država članica, isprave o odobrenju predviđene u članku 13. stavku 2. Protokola.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 20. srpnja 2015.

            Za Vijeće

            Predsjednica

         F. MOGHERINI

      (1)  Odluka Vijeća br. 2014/517/EU od 14. travnja 2014. o potpisivanju, u ime Europske unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (SL L 233, 6.8.2014., str. 1.).

      (2)  SL L 233, 6.8.2014., str. 3.


title: 2003/520/EZ: Odluka Vijeća od 16. lipnja 2003. o sklapanju Sporazuma između Europske zajednice i Vlade Japana o suradnji u vezi s protutržišnim ponašanjem

text:
               11/Sv. 114

               HR

               Službeni list Europske unije

               211

         32003D0520

               L 183/11

               SLUŽBENI LIST EUROPSKE UNIJE

         ODLUKA VIJEĆA
   od 16. lipnja 2003.
   o sklapanju Sporazuma između Europske zajednice i Vlade Japana o suradnji u vezi s protutržišnim ponašanjem
   (2003/520/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 83. i 308., zajedno s njegovim člankom 300. stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:

               (1)

               S obzirom na sve izraženiju međunarodnu dimenziju problema tržišnog natjecanja potrebno je ojačati međunarodnu suradnju u tom području.

               (2)

               Promišljena i učinkovita provedba zakona o tržišnom natjecanju važna je za učinkovito funkcioniranje tržišta i za međunarodnu trgovinu.

               (3)

               Razrada načela pozitivne uljudnosti u međunarodnom pravu i primjena tih načela u provedbi zakona o tržišnom natjecanju Europske zajednice i Japana vjerojatno će ojačati učinkovitost njihove provedbe.

               (4)

               Komisija je s tim ciljem sklopila sporazum s Japanom o primjeni zakona o tržišnom natjecanju Europske zajednice i Japana.

               (5)

               Potrebno je pozvati se na članak 308. Ugovora zbog uključivanja u tekst Sporazuma spajanja i preuzimanja koji su obuhvaćeni Uredbom Vijeća (EEZ) br. 4064/89 od 21. prosinca 1989. o kontroli koncentracija između poduzetnika (3), koja se u osnovi temelji na članku 308.

               (6)

               Sporazum treba odobriti,

         ODLUČILO JE:
   Članak 1.
   U ime Europske zajednice odobrava se Sporazum između Europske zajednice i Vlade Japana o suradnji u vezi s protutržišnim ponašanjem.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) potpisati Sporazum u ime Europske zajednice (4).

      Sastavljeno u Luxembourgu 16. lipnja 2003.

            Za Vijeće

            Predsjednik

         G. PAPANDREOU

      (1)  Prijedlog od 8. svibnja 2002. (još nije objavljen u Službenom listu).

      (2)  Mišljenje od 3. srpnja 2002. (još nije objavljeno u Službenom listu).

      (3)  SL L 395, 30.12.1989., str. 1. (ispravljena inačica: SL L 257, 21.9.1990., str. 13.), kako je izmijenjena Uredbom Vijeća (EZ) br. 1310/97 (SL L 180, 9.7.1997., str. 1.).

      (4)  U skladu s člankom 12. stavkom 1., ovaj Sporazum stupa na snagu 9. kolovoza 2003.


title: 2010/803/EU: Odluka donesena zajedničkim dogovorom predstavnika vlada država članica od 10. prosinca 2010. o određivanju sjedišta Europske agencije za GNSS

text:
182                   HR                               Službeni list Europske unije                                           01/Sv. 17
42010D0803
28.12.2010.                                       SLUŽBENI LIST EUROPSKE UNIJE                                                L 342/15
               ODLUKA DONESENA ZAJEDNIČKIM DOGOVOROM PREDSTAVNIKA VLADA DRŽAVA
                                                               ČLANICA
                                                        od 10. prosinca 2010.
                                         o određivanju sjedišta Europske agencije za GNSS
                                                             (2010/803/EU)
PREDSTAVNICI VLADA DRŽAVA ČLANICA,                                       DONIJELI SU OVU ODLUKU:
                                                                                Članak 1.
uzimajući u obzir članak 341. Ugovora o funkcioniranju
Europske unije,                                                          Sjedište Europske agencije za GNSS je u Pragu.
                                                                                Članak 2.
budući da:                                                               Ova Odluka stupa na snagu na dan objave u Službenom listu
                                                                         Europske unije.
(1)     Uredbom (EU) br. 912/2010 Europskog parlamenta i                                            Članak 3.
        Vijeća od 22. rujna 2010. o osnivanju Europske agencije
        za GNSS, stavljanju izvan snage Uredbe Vijeća (EZ)               Ova se Odluka objavljuje u Službenom listu Europske unije.
        br. 1321/2004 o uspostavi upravljačkih struktura za
        upravljanje europskim programima radionavigacije te
        izmjeni Uredbe (EZ) br. 683/2008 (1) osnovana je                 Sastavljeno u Bruxellesu 10. prosinca 2010.
        Europska agencija za GNSS.
                                                                                Predsjednik
(2)     Trebalo bi odrediti sjedište Europske agencije za GNSS,                                        V. VAN QUICKENBORNE
(1) SL L 276, 20.10.2010., str. 11.